Wir, der schulthes̄ und der ratt der statt Bern enbieten dem
schultheissen und dem ratt ze Thun, unsern lieben getrüwen, unsern
fruntlichen gruͦs und alles guͦt. Und fuͦgent üch ze wüssen, dz unser
herren und fründ, so ietz in dem veld vor Zürich ligent, uns uff
hûtt durch ir schriben ze wüssen gethan hand, wie die üwren, so
bi unser baner und ouch by inen in dem veld ligent, si gar ernst-
lichen me denn einest gebetten und angestrenget hant, dz si inen
goennen und verhengen wellen einen wechsel an den luten ze
tuͦnd, wenn sich vi wuchen an dem zitt verlouffen. Sölich hett
und ankeren haben si angesechen und inen zuͦgeseit, soͤlichs ze tuͦnd.
Haben villicht üch uß dem veld darumb geschribn̄, wand nun
sich die sachen datzwueschent sich gar vast geendert hand, sunderlich
von der schinder wegen, da uns eygenlich geschribn̄ und ze wues-
sen gethan ist, wie der Talphin mit lvi pherit uffbrechen
und sich für Basel slachen und dag noͤtigen wellen. Darumb die
selben unser getrüwen eitgenossen von Basel uns gar ernstlich hant gebet-
ten, das wir inen mit trüwen in noͤten zuͦ sechen und hilff tuͦn
wellen. Hievon syen wir me denn eynest ob den sachn̄ gesessen und
habent betrachtet, wz den selbn̄ unsern eitgen̄ von Basel in sölich
sachen übels zuͦgezogen wurd, dz si soͤlichs me umb unser und
unser eitgen̄ willn̄ denn umb ire eygennen sachen liden muͤsten.
Dar umb so habent wir uff hüt von den sachen eygenlich gerett
und beslossen, dz wir nit verhengen wellen, das dehein wech-
sel der lüten uff dis mal beschechen soͤlle sunder menglich in
dem veld also liegen belibe untz dz wir sechn̄ moͤgen, wie sich
die sachen machen und fürer handlen werdent. Darumb so
bitten und begerent wir an üch mit allem ernst und gebietn̄
ouch üch soͤlichs nach notdurft ze besorgen, dz menglich un-
der üch so gerüst und bereit sich mache und also gewarnet
sitze, wenn wir üch fürer schribn̄ und wüssen laffen, das ir
denn ze stund zuͦ uns zichend an söliche end, als wir üch beschei-
den werden, uns und üch selbs zuͦ trost und unser land und
lüt helffent beschirmen, als ouch unser vordren gtan hand.
Das wellent wir in guoten ewenklich umb üch beschulden. Liebn̄
getrüwn̄, semlichs wellent allen üwren umb setzn̄, nemlich
ze Sigriswil, ze Oberhofen, ze Stefisburg, ze Ansoltingen, ze Röitingen,
ze Wichtrach und da umb fürderlich ouch verkündn̄. Daran er-
zoͤigent ir uns sunder dienst. Datm̄ secda fra post Jacobi Appli
anno Dm̄ etc xliiii.